**A Xunta abre un novo prazo, ata o 30 de setembro, para que pemes e cooperativas participen no programa “Responsabilízate”**

***As cooperativas que o desexen poden solicitar a súa participación no programa de tutela en materia de RSE ata o vindeiro 30 de setembro.***

A Consellería de Economía, Emprego e Industria pretende impulsar a implantación da RSE no tecido empresarial galego e, en concreto, nas pemes e cooperativas. Para estas pon en marcha o programa “Responsabilízate”, que ofrecerá servizos de tutela en responsabilidade social ás empresas seleccionadas.

O programa consiste nun acompañamento real dun titor experto en RSE e conta cos seguintes servizos básicos: diagnose do estado e potencial da RSE na cooperativa, formación na materia e acompañamento na definición dun plan de acción e implantación das primeiras medidas a levar a cabo.

A consellería abre un novo prazo para a presentación de solicitudes, que remata o vindeiro **30 de setembro de 2016**.

**Requisitos**

A convocatoria establece os seguintes requisitos para acceder ao programa:

-Ter, cando menos, unha persoa traballadora por conta allea.

-Que non superen os 50 millóns de euros de volume de negocio anual ou o seu balance anual sexa inferior a 43 millóns de euros.

-Non seren entidades sen ánimo de lucro.

-Non ter sido sancionadas, por ningunha causa, nos tres últimos anos.

As bases completas poden consultarse nesta [ligazón](http://www.xunta.gal/dog/Publicados/2016/20160711/AnuncioG0424-290616-0012_gl.html)e as candidaturas poden facerse de xeito presencial ou a través da [sede electrónica](https://sede.xunta.es/detalle-procedemento?codCons=TR&codProc=320B&procedemento=TR320B).